CELEX: 31987R2199
Language: el
Date: 1987-07-23 00:00:00
Title: Κανονισμός (ΕΟΚ) αριθ. 2199/87 του Συμβουλίου της 23ης Ιουλίου 1987 για την τροποποίηση του κανονισμού (ΕΟΚ) αριθ. 483/86 σχετικά με τους ποσοτικούς περιορισμούς στην Ισπανία ορισμένων οπωροκηπευτικών προελεύσεως Κοινότητας με τη σύνθεσή της στις 31 Δεκεμβρίου 1985

Avis juridique important

|

31987R2199

Κανονισμός (ΕΟΚ) αριθ. 2199/87 του Συμβουλίου της 23ης Ιουλίου 1987 για την τροποποίηση του κανονισμού (ΕΟΚ) αριθ. 483/86 σχετικά με τους ποσοτικούς περιορισμούς στην Ισπανία ορισμένων οπωροκηπευτικών προελεύσεως Κοινότητας με τη σύνθεσή της στις 31 Δεκεμβρίου 1985  

Επίσημη Εφημερίδα αριθ. L 203 της 24/07/1987 σ. 0043 - 0043

***** ΚΑΝΟΝΙΣΜΟΣ (ΕΟΚ) αριθ. 2199/87 ΤΟΥ ΣΥΜΒΟΥΛΙΟΥ  της 23ης Ιουλίου 1987  για την τροποποίηση του κανονισμού (ΕΟΚ) αριθ. 483/86 σχετικά με τους ποσοτικούς περιορισμούς στην Ισπανία ορισμένων οπωροκηπευτικών προελεύσεως Κοινότητας με τη σύνθεσή της στις 31 Δεκεμβρίου 1985  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 89 παράγραφος 1 δεύτερο εδάφιο,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 483/86 (1), όπως τροποποιήθηκε τελευταία από τον κανονισμό (ΕΟΚ) αριθ. 3976/86 (2), προβλέπει ποσοτικούς περιορισμούς για ορισμένα οπωροκηπευτικά που εισάγονται στην Ισπανία με προέλευση την Κοινότητα με τη σύνθεσή της στις 31 Δεκεμβρίου 1985· ότι ο κανονισμός (ΕΟΚ) αριθ. 3798/85 (3) προβλέπει την καθιέρωση των ποσοτικών περιορισμών για τα προϊόντα τα εισερχόμενα στην Ισπανία προερχόμενα από τρίτες χώρες·  ότι διαπιστώθηκε πως προϊόντα που συγκομίζονται σε τρίτες χώρες και τίθενται σε ελεύθερη κυκλοφορία στην Κοινότητα με τη σύνθεσή της στις 31 Δεκεμβρίου 1985, στην συνέχεια διατίθενται στην κατανάλωση στην Ισπανία·  ότι η κατάσταση αυτή έχει σαν αποτέλεσμα να εκτρέψει από τον στόχο του τον κανονισμό (ΕΟΚ) αριθ. 483/86 και να παραβλάψει την κοινοτική προτίμηση· ότι, κατά συνέπεια, θα πρέπει να προσαρμοστεί ο κανονισμός (ΕΟΚ) αριθ.483/86,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 του κανονισμού (ΕΟΚ) αριθ. 483/86 τροποποιείται ως εξής:  «Άρθρο 1  1. Οι ποσότητες των ποσοστώσεων που το Βασίλειο της Ισπανίας μπορεί, βάσει του άρθρου 137 της πράξης προσχώρησης, να εφαρμόσει κατά τη θέση στη κατανάλωση των προϊόντων που εμφαίνονται στο παράρτημα Ι προελεύσως Κοινότητας, με τη σύνθεσή της στις 31 Δεκεμβρίου 1985, καθορίζονται, για το έτος 1987, στο εν λόγω παράρτημα όσον αφορά κάθε προϊόν.  Οι ποσότητες των ποσοστώσεων αυτών περιορίζονται στα προϊόντα που συγκομίζονται στην Κοινότητα με τη σύνθεσή της στις 31 Δεκεμβρίου 1985.  2. Στα πλαίσια των ποσοστώσεων που αναφέρονται στην παράγραφο 1, οι ισπανικές αρχές περιορίζουν τη θέση σε κατανάλωση των προϊόντων, κατά την διάρκεια των περιόδων που εμφαίνονται στο παράρτημα ΙΙ, στις ποσότητες που αναφέρονται στο εν λόγω παράρτημα όσον αφορά κάθε προϊόν.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Ιουλίου 1987.  Για το Συμβούλιο  Ο Πρόεδρος  K. E. TYGESEN  (1) ΕΕ αριθ. L 54 της 1. 3. 1986, σ. 7.  (2) ΕΕ αριθ. L 370 της 30. 12. 1986, σ. 11.  (3) ΕΕ αριθ. L 367 της 31. 12. 1985, σ. 28.